Վենոմ։ Վերջին պարը

**«Վենոմ 3»** (), սպասվող ամերիկյան սուպերհերոսական ֆիլմ, որը հիմնված է Marvel Comics-ի կողմից հրատարակված կոմիքսների վրա, որտեղ ներկայացված է հակահերոս Վենոմը։ Արտադրված է Columbia Pictures-ի կողմից և տարածվել է Sony Pictures Releasing-ի կողմից։ Այն «Վենոմ։ Եղիցի նախճիր» (2021) կոմիքսային ֆիլմի շարունակությունն է, ինչպես նաև «Վենոմ» եռագրության վերջին ֆիլմը և վեցերորդ ֆիլմը Sony-ի «Սարդ-մարդու տիեզերքի» մեդիաֆիլմաշարում։ Ռեժիսորը, սցենարիստը և պրոդյուսերը Քելի Մարսելն է։ Թոմ Հարդին կատարելու է Էդդի Բրոքի/Վենոմի դերը, Հարդին նաև հանդիսանում է ռեժիսոր և սցենրիստ Մարսելի հետ։ Ֆիլմում նկարահանվել են նաև Ջունո Թեմփլը և Չիվեթել Էջիոֆորը։

2018 թվականի օգոստոսին Հարդին հայտարարել է, որ ստորագրել է «Վենոմ»-ի երրորդ ֆիլմում նկարահանվելու պայմանագիրը, որի մշակումը սկսվել է 2021 թվականի դեկտեմբերին՝ երկրորդ ֆիլմի թողարկումից հետո։ Մարսելն ու Հարդին գրել են «Վենոմ 3»-ի սցենարը 2022 թվականի հունիսին, իսկ Քելլին ռեժիսոր է նշանակվել նույն թվականի հոկտեմբերին։ Նկարահանումները սկսվել են 2023 թվականի հունիսի վերջին Իսպանիայում, սակայն հաջորդ ամիս դադարեցվել են SAG-AFTRA գործադուլի պատճառով։ Նոյեմբերին՝ գործադուլի ավարտից հետո, նկարահանումները վերսկսվել են և նախատեսվում է, որ դրանք անցկացվելու են նաև Լոնդոնում։

Ֆիլմի թողարկումը նախատեսված է 2024 թվականի նոյեմբերի 8-ին։

## Դերասանական կազմ
* Թոմ Հարդի՝ Էդդի Բրոք/Վենոմ։ Հետաքննող լրագրող, որը հնդիսանում է այլմոլորակային Վենոմ սիմբիոտի կրողը, որը նրան տալիս է գերմարդկային ունակություններ։

Ջունո Թեմփլը և Չիվեթել Էջիոֆորը նկարահանվել են չբացահայտված դերերում։

## Արտադրություն
### Մշակում
2018 թվականի օգոստոսին Թոմ Հարդին հայտարարել է, որ պայմանագիր է ստորագրել Վենոմի երեք ֆիլմերում նկարահանվելու համար։ 2021 թվականի սեպտեմբերին Հարդին նշել է, որ պրոդյուսերները կզարգացնեն Sony-ի Սարդ-մարդու տիեզերքը ապագա ֆիլմերում՝ հավելելով, որ ստեղծողները հետաքրքրված են նաև Marvel-ի կինեմատոգրաֆիական տիեզերքի հետ ավելի մեծ քրոսովերներով հանդես գալով։ Վենոմ 2 (2021) ֆիլմի ռեժիսոր Էնդի Սերկիսը ցանկություն է հայտնել վերադառնալ որպես եռագրության ռեժիսոր,Ըստ Սերկիսի, կան շատ հետաքրքիր բաներ, որոնք կարող են ցուցադրվել Վենոմի ապագա նախագծերում, ներառյալ Ռեյվենքրոֆթի ինստիտուտի և այնտեղ պահվող այլ չարագործների հետագա ուսումնասիրությունը՝ նախքան ապագա քրոսովերում կերպարի հետ Սարդ-մարդու հետ հանդիպումը։ Հոկտեմբերին Թոմ Հոլանդը հայտարարել է, որ ինքը և պրոդյուսեր Էմի Պասկալը քննարկել են «Վենոմ 3»-ում Marvel-ի կինեմատոգրաֆիական տիեզերքից Փիթեր Փարքերի/Սարդ-մարդու դերին վերադառնալու հնարավորությունը։ Նույն թվականի դեկտեմբերին Պասկալը հայտնել է, որ Վենոմ 3-ը գտնվում է մշակման փուլում։  2022 թվականի ապրիլ CinemaCon-ում Sony ստուդիան հայտարարել է եռագրության մշակման մեկնարկի մասին։ Հունիսին Հարդին հայտնել է, որ նա աշխատում է պատմության վրա Քելլի Մարսելի հետ, որը գրում էր սցենարը։ Մարսելը նախկինում աշխատել է Վենոմի նախորդ ֆիլմերի վրա։ 2022 թվականի հոկտեմբերին Քելլին միացել է ֆիլմի ռեժիսորական և պրոդյուսերական կազմերին՝ Ավի Արադի, Մեթ Թոլմաչի, Էմի Պասկալի, Հաթչ Փարքերի և Թոմ Հարդիի հետ միասին։ Սերկիսը չի վերադարձել երրորդ մասը բեմադրելու համար՝ ներգրավված լինելով «Կենդանիների ֆերմա» անիմացիոն ֆիլմի արտադրության մեջ։

Վենոմ 3-ը արտադրվում է Arad Productions-ի, Matt Tolmach Productions-ի, Pascal Pictures-ի, Hutch Parker Entertainment-ի և Columbia Pictures-ի կողմից։ 2022 թվականի հոկտեմբերի 20-ին հայտարարվել է, որ ֆիլմը կլինի Վենոմ եռագրության վերջին ֆիլմը։ Եռյակում Էդդի Բրոքի/Վենոմի դերը խաղալու համար Թոմ Հարդին կստանա 20 միլիոն դոլար հոնորար։

### Նախաարտդրություն
2023 թվականի փետրվարին Հարդին հայտարարել է նախնաարտադրության մեկնարկի մասին։ Ապրիլին Ջունո Թեմփլը բանակցություններ է սկսել  չբացահայտված «գլխավոր դերում» դերասանական կազմին միանալու համար։ Մայիսին Չիվեթել Էջիոֆորը Թեմփլի հետ միացել է դերասանական կազմին։ Հունիսի տվյալներով ֆիլմի թողարկումը նախատեսված է 2024 թվականի հոկտեմբերին։

### Նկարահանումներ
Նկարահանման գործընթացը սկսվել է 2023 թվականի հունիսի 26-ին Կարթագենայի (Իսպանիա) Լոս Մատեոսի տարածքում, ինչպես նաև Կալբլանկի ազգային պարկում։ Ֆաբիան Վագները հանդես է եկել որպես օպերատոր, Վագները նախկինում աշխատել է Վենոմ 2-ում որպես լրացուցիչ օպերատոր։ SAG-AFTRA գործադուլի բռնկումը 2023 թվականի հուլիսի կեսերին հանգեցրել է նկարահանումների դադարեցմանը։  Դերասանների գործադուլի ավարտից անմիջապես հետո ֆիլմի թողարկումը հետաձգվել է մինչև 2024 թվականի նոյեմբերի 8-ը՝ ամսաթիվ, որը Sony-ն նախկինում վերապահել էր Marvel-ի անանուն ֆիլմի համար։ Նկարահանումները վերսկսվել են նոյեմբերի 16-ին և ինչպես հայտնի է՝ տեղի են ունենում նաև Լոնդոնում։

## Պրեմիերա
Ֆիլմի թողարկումը ԱՄՆ-ում նախատեսված է 2024 թվականի նոյեմբերի 8-ին։ Սկզբում թողարկումը նախատեսված է եղել 2024 թվականի հոկտեմբերին, իսկ հետո՝ 2024 թվականի հուլիսի 12-ին։

2021 թվականի ապրիլին Sony-ն պայմանագիր է ստորագրել Netflix-ի և Disney-ի հետ՝ 2022-ից 2026 թվականներին թողարկված իրենց ֆիլմերը ցուցադրելու իրավունքի վերաբերյալ՝ կինոթատրոնում և տնային կրիչներում թողարկումից հետո։ Netflix-ը 18-ամսյա բացառիկ պայմանագիր է կնքել Վենոմ ֆիլմերի տարածման համար, որոնք թողարկվել են Վենոմ 2-ից հետո։ Դիսնեյը պայմանագիր է կնքել, որը ներառում է Disney+ և Hulu հոսքային ծառայություններում ֆիլմերը ցուցադրելու, ինչպես նաև Disney հեռուստատեսային ցանցերով հեռարձակման իրավունքների համար։

## Ծանոթագրություններ

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2024 ֆիլմեր
Կատեգորիա:Columbia Pictures ֆիլմեր
Կատեգորիա:Marvel-ի կոմիքսների էկրանավորումներ
Կատեգորիա:Ամերիկյան արկածային ֆիլմեր
Կատեգորիա:Ամերիկյան գիտաֆանտաստիկ էքշն ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Անգլերեն ֆիլմեր
Կատեգորիա:Արտադրությունում գտնվող ֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Սպասվող իրադարձություններ
Կատեգորիա:Ֆիլմեր այլմոլորակայինների մասին
Կատեգորիա:Ֆիլմեր սուպերհերոսների մասին